SET สัปดาห์นี้ Sideways จับตาประชุมโอเปกพลัส-ตัวเลขเงินเฟ้อ ชู KTC-SAPPE-INSET หุ้นเด่น
โนมูระฯชี้ SET สัปดาห์นี้ Sideways จับตาประชุมโอเปกพลัส-ตัวเลขเงินเฟ้อทั่วโลก กลยุทธ์ลงทุนถือหุ้น 55% เน้น 3 ธีม บาทอ่อน-เทคฯ-เปิดเมือง ชู KTC-SAPPE-INSET เด่นสุด
โนมูระฯชี้ SET สัปดาห์นี้ Sideways จับตาประชุมโอเปกพลัส-ตัวเลขเงินเฟ้อทั่วโลก กลยุทธ์ลงทุนถือหุ้น 55% เน้น 3 ธีม บาทอ่อน-เทคฯ-เปิดเมือง ชู KTC-SAPPE-INSET เด่นสุด
7 มิ.ย. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (6-10 มิ.ย.2565) จากบทวิเคราะห์บล.โนมูระ พัฒนสิน โดยระบุว่า สัปดาห์นี้ตลาดหุ้นไทย “Sideways/Down” โดยมีแนวต้าน 1,665-1,673 จุด รับ 1,634-1,617 จุด โดยวันนี้ติดตามผลการประชุม OPEC+ ตลาดคาดซาอุฯ และประเทศสมาชิกอาจเพิ่มกำลังผลิต ชดเชยกำลังผลิตรัสเซียที่ลดลง หากฝั่งซาอุฯเพิ่มกำลังผลิตสูงและช่วยน้ำมันปรับตัวลงจะผ่อนคลายความเสี่ยงเงินเฟ้อบางส่วน
นอกจากนี้วันที่ 10 มิ.ย. ติดตามรายงานตัวเลขเงินเฟ้อ CPI พ.ค. 2565ของสหรัฐฯ ตลาดคาดอยู่ที่ 8.1% เทียบช่วงเดียวกันของปีก่อนลดลงจากเดือนก่อน ซึ่งอยู่ที่ 8.3%เทียบช่วงเดียวกันของปีก่อนส่วน Core CPI มองเทียบเดือนก่อนตลาดคาด เพิ่มขึ้น 0.5%  เทียบเดือนก่อนหน้า ชะลอลงจากเม.ย.2565 ที่เพิ่มขึ้น 0.6% เทียบเดือนก่อนหน้า
ขณะเดียวกันวันที่ 9 มิ.ย. ติดตามผลการประชุมธนาคารกลางยุโรป ตลาดคาดจะยังคงอัตราดอกเบี้ยนโยบายที่ 0% เช่นเดียวกับ Nomura แต่จากนี้ Nomura คาดจะตามด้วยการขึ้นดอกเบี้ยครั้งละ 25 bps ในการประชุม 6 ครั้งติดต่อกัน
อีกทั้งวันนี้ติดตามผลโหวตรับร่างงบประมาณปี 2566 วาระที่ 1 เสียงโหวตที่จะออกมาสะท้อนเสถียรภาพรัฐบาลกรณีไม่ผ่าน แม้ใช้งบอิงปีก่อนหน้าตามสัดส่วนที่สำนักงบฯกำหนด แต่จะไม่ครอบคลุมในส่วนงบลงทุน จะเป็นจิตวิทยาลบต่อกลุ่มอิงเงินลงทุนประเทศ อาทิ รับเหมาฯ และติดตามประชุมรัฐสภา 9-10 มิ.ย. พิจารณา ร่าง พรบ. ประกอบรัฐธรรมูญว่าด้วยการเลือกตั้ง ส.ส.,ร่าง พรบ. ประกอบรัฐธรรมูญว่าด้วยพรรคการเมือง
อีกทั้งวันนี้ติดตามตัวเลขเงินเฟ้อ CPI พ.ค.2565 เทียบช่วงเดียวกันของปีก่อนตลาดคาด โต 4.98%เทียบช่วงเดียวกันของปีก่อน เพิ่มขึ้นจาก เม.ย.2565 ซึ่งอยู่ที่ 4.65% เทียบช่วงเดียวกันของปีก่อน และในวันที่ 8 มิ.ย. ติดตามการประชุม กนง. ตลาดและ Nomura คาดคงอัตราดอกเบี้ยนโยบายที่ 0.5%
ส่วนกลยุทธ์การลงทุน : ถือหุ้น 55% ยังคงประเมิน SET ใกล้จบ Rebound รอบสั้น แนวต้านอยู่บริเวณ 1,665-1,673 จุด สัปดาห์นี้มีโอกาสซึมลงจากภาพใหญ่สภาพคล่องในระบบที่เริ่มลดลงและขายลดความเสี่ยงก่อนรายงานตัวเลข CPI สหรัฐฯ จุดที่พิจารณาเพิ่มน้ำหนักให้รอ SET ปรับลงบริเวณ 1,550-1,580 จุดหรือมีประเด็นบวกระลอกใหม่หนุน
โดยระยะสั้นมองตัวเลือกหุ้นได้ประโยชน์เงินบาทอ่อนค่า (SAPPE,KCE,ASIAN,GFPT,MEGA,CPF, BDMS) หุ้น Reopening ที่ยัง Laggard (CPN, CRC, MAKRO, BEM, KTC, ILM, JUBILE,SABINA)และหุ้นเทคฯ/เติบโตที่มีพื้นฐานแกร่ง (JMT, JMART, KCE, BE8, BBIK, INSET,CHAYO, TIDLOR, BFIT)
โดยหุ้นเด่นสัปดาห์นี้ : แนะนำ KTC, SAPPE, INSET ส่วน KTC ราคาเป้าหมาย 68 บาท ธุรกิจหลักบัตรเครดิตฟื้น ธุรกิจใหม่สินเชื่อจำนำทะเบียนหนุนได้เร็ว ส่วน SAPPEราคาเป้าหมาย 38 บาท ตลาดต่างประเทศขยายตัวและหนุนจากช่วงฤดูกาลในประเทศ ด้านINSET ราคาเป้าหมาย 7 บาท ธุรกิจแกร่งและลุ้นความคืบหน้างาน Data Center ที่ประมูลไป